शिरडी में हमें मैजिक स्टैंड के पास कुछ एजेंट मिले। उनका प्रस्ताव था कि आप 300 रुपये में हमसे प्रसाद खरीदें तो हम आपको एक होटल में कुछ घंटे के लिए कमरा दिलाएंगे जहां आप स्नान आदि करके तैयार होकर मंदिर में दर्शन के लिए जा सकते हैं। प्रस्ताव सही था। वे हमें मंदिर के पीछे अब्दुल्ला की झोपड़ी के पास ले गए, वहां एक होटल में हम तैयार हुए। उसके बाद सामान कमरा खाली कर रिसेप्शन पर रखवा दिया। हालांकि 300 रुपये में कमरा देने के बाद उन्होंने जो प्रसाद दिलवाया वह वैसे 100 रुपये में मिल जाता। सुबह-सुबह हमें भूख लगी थी इसलिए दर्शन से पेट पूजा करने की सोची। तो साईं मंदिर के पीछे वाली गली में एक दुकान में मसाला डोसा खाया। इस डोसा का स्वाद बेहतरीन था।